РЕПУБЛИКА СРБИЈА

ОПШТИНСКА УПРАВА ОПШТИНЕ ДОЉЕВАЦ

ПОРЕСКО ОДЕЉЕЊЕ

ГОДИШЊИ ПЛАН
ИНСПЕКЦИЈСКОГ НАДЗОРА ПОРЕСКОГ ОДЕЉЕЊА ОПШТИНСКЕ УПРАВЕ ОПШТИНЕ ДОЉЕВАЦ
ЗА 2021. ГОДИНУ

Дољевац, децембар 2020. године

**Општи подаци:**

 **Број инспектора: 3**

 **Увод**

Годишњи план инспекцијског надзора у Пореском одељењу за 2021. годину доноси се у складу са чланом 10. Закона о инспекцијском надзору (Сл.гласник РС, бр.36/2015, 44/2018- др. закон и 95/2018).

Годишњи план инспекцијског надзора и контроле представља преглед задатака и послова Пореског одељења у 2021. години, непосредне примене закона и других општих прописа, континуираном и непосредном праћењу стања на терену у погледу промена на непокретностима као и изградњи нових непокретности и евидентирању непријављених непокретности.

Приликом инспекцијског надзора и службених контрола, инспектори Пореског одељења су дужни да се придржавају релевантних процедура.

Сврха доношења Плана инспекцијског надзора Пореског одељења је повећање ефикасности и транспарентности, као и јачање поверења грађана и то:

-непосредном применом Закона и других прописа,

- објављивањем годишњих планова, годишњих извештаја, које омогућавају надзирним субјектима да се унапред информишу о својим обавезама и изврше самоконтролу и евентуално отклоне одређене недостатке,

-спровођењем инспекцијског надзора код оних субјеката који су високо ризични и

-решавањем у управним стварима у првом степену, праћењем стања на терену и превентивним деловањем инспекције као средством остварења циља инспекцијског надзора.

Прописи по којима поступа Пореско одељење:

* Закон о пореском поступку и пореској администрацији („Службени гласник РС“ бр. 80/2002 … 144/2020),
* Закон о општем управном поступку („Службени гласник РС“ бр.18/2016, 95/2018- аутентично тумачење),
* Закон о порезима на имовину (Службени гласник РС“ бр. 26/2001 … 144/2020),
* Закон о финансирању локалне самоуправе („Службени гласник РС“ бр. 62/2006…126/2020 усклађени динарски износи),
* Закон о накнадама за коришћење јавних добара(„Службени гласник РС “ број 85/2018, 95/2018,49/2019 86/2019- усклађени динарски износи),
* Уредба о критеријумима за одређивање активности које утичу на животну средину према степену негативног утицаја на животну средину који настаје обављањем активности („Службени гласник РС “ број 86/2019 и 89/2019),

- Одлука о висини стопе пореза на имовину („Службени лист града Ниша“ бр: 110/18 и 91/19),

- Одлука о одређивању зона на територији општине Дољевац („Службени лист града Ниша“ бр: 90/13 и 94/14),

- Одлука о висини амортизационе стопе ( Службени лист града Ниша бр: 90/13),

- Одлуке о утврђивању просечних цена квадратног метра непокретности за утврђивање пореза на имовину за 2021. годину на територији оптине Дољевац („Службени лист града Ниша“ број 91/19

- Одлука о локалним комуналним таксама ( Службени лист града Ниша бр: 110/18, 13/19 и 36/19),

- Одлука о накнадама за коришћење јавних површина ( Службени лист града Ниша бр: 13/19 и 36/19),

* Правилник о обрасцима пореских пријава о утврђеном односно за утврђивање пореза на имовину „Службени гласник РС“ бр.93/19 и 151/20),
* Закон о инспекцијском надзору (Сл.гласник РС, бр.36/2015, 44/2018- др. закон, 95/2018).

**Циљеви годишњег плана инспекцијског надзора:**

Циљеви годишњег плана инспекцијског надзора су непосредна примена Закона и других прописа уз обавезно коришћење планираних мера и активности превентивног деловања инспекције и планираних мера и активности за увођење у евиденцију непријављених непокретности које постоје на територији општине Дољевац и проверу исправности података у поднетим пријавама за непокретности које су пријављене и интезивирање покретања и вођења поступка принудне наплате локалних јавних прихода по свим основама, као и развијање система пореске инспекције на подручју општине Дољевац у правцу постизања позитивног уверења код пореских обвезника које се тиче законитости, економичности и ефикасности рада.

Преглед активности у спровођењу инспекцијског надзора и контроле за 2021 годину:

|  |  |  |  |  |
| --- | --- | --- | --- | --- |
| Р.Бр. | Циљ активности | Начин вршења активности | Службеникодговоранзаспровођењеактивности | Рок вршења активности |
| 1. | Контрола тачности, потпуности и законитостиисказаних података о утврђеном порезу у пореским пријавама за 2021. годину обвезника који воде пословне књиге | Пореска контрола поднетих пореских пријава увидом у поднету документацију и службене евиденције којима располаже Пореско одељење, приступање подацима других органа и евентуална контрола на терену на непокретностима обвезника | инспектор | Континуирано и по потреби |
| 2. | Контрола података добијених од јавних бележника  | Пореска контрола обвезника који не воде пословне књиге, који нису доставили целовито изјашњење и све прописане податке и доказе нотару, а Пореско одељење не може да их прибави разменом података између државних органа | инспектор | Континуирано и по потреби |
| 3. | Контрола пореских обвезника који воде пословне књиге који се налазе у евиденцији Пореског одељења, а нису поднели пореску пријаву за утврђивање пореза на имовину за 2021. годину | Пореска контрола у службеним евиденцијама Пореског одељења и подацима других органа да ли је дошло до промене основа за опорезивање код конкретног обвезника и евентуална контрола на терену на непокретностима обвезника | инспектор | Континуирано и по потреби |
| 4. | Откривање непријављених и новоизграђених непокретности и увођење у базу података | Упоређивање података из расположивих службених евиденција и провера стања на терену | инспектор | Континуирано и по потреби |

|  |  |  |  |  |
| --- | --- | --- | --- | --- |
| Р.Бр. | Циљ активности | Начин вршења активности | Службеникодговоранзаспровођењеактивности | Рок вршења активности |
| 5. | Контрола пореза на имовину према подацима из примљених уговора и решења о промету непокретности | Пореска контрола упоређивања уговора о промету непокретности и решења о наслеђивању са стањем у евиденцијама Пореског одељења, приступање подацима других органа и евентуална контрола на терену на непокретностима обвезника | инспектор | Континуиранои по потреби |
| 6. | Контрола евентуалних промена на непокретностима од значаја за опорезивање (површина, срушен објекат, промена врсте објекта и друго). | Упоређивање података из пореске евиденције, примљених уговора о промету непокретности, решења о наслеђивању и контрола / увиђај на терену, на непокретностима обвезника  | инспектор | По потреби |
| 7. | Контрола и утврђивање чињеничног стања поводом примедби на опомене, жалбе или друге приговоре обвезника  | Пореска контрола увидом у службене евиденције Пореског одељења, исправе и документацију других органа и извођењем других доказа прописаних законом. | инспектор | По потреби |
| 8. | Контрола пријава за утврђивање накнаде за заштиту и унапређење животне средине | Упоређивање података из АПР-а са подацима из пријава обвезника | Инспектор | По потреби |

**Процена ризика о инспекцијском надзору**

Процена ризика у инспекцијском надзору Пореског одељења у циљу реализације плана и програма рада у 2021. години вршиће се пре свега на основу резултата добијених применом контролних листа у виду опредељеног броја бодова и њиховог распона исказаног у табели за утврђивање степена ризика. Од значаја за процену ризика биће информације и добијени подаци од других инспекција, овлашћених органа и организација као и анализа стања, односно искуство у досадашњем вршењу инспекцијског надзора.

**Предлози за унапређење рада**

1. Адекватна техничка опремљеност;
2. Употреба службеног аута
3. Унапређење рада инспектора кроз обавезну обуку;
4. Унапредити комуникацију и успостављање сарадње са осталим Одељењима унутар Општинске управе.

**Завршне напомене**

Пореско одељење задржава право измене и допуне годишњег плана инспекцијског надзора за 2021. годину.

Годишњи план инспекцијског надзора за 2021. годину ће се редовно ажурирати и контролисати у складу са прописима

Пореско одељење

На Предлог Плана инспекцијског надзора Пореског одељења Комисија за координацију инспекцијског надзора над пословима из изворне надлежности општине Дољевац је дала мишљење под бројем \_\_\_\_\_\_\_ дана ­­­­­\_\_\_\_\_\_\_\_\_\_\_ године.